Tänase Uudis+-i esimene külaline on Eesti Korteriühistute Liidu juhatuse liige Urmas Mardi. Räägime võimalustest kuidas vähendada korteriühistute kulusid ja kuidas lahendada probleemi kui ühistu liikmed on igakuiste kommunaalmaksete tasumisel püsivalt võlgu jäänud. Venekeelse meedia kommentaar on ikka Ivan Makarovilt. Kell 13.20 tuleb juttu kõrghariduse teemadel ja uurime  Eesti Üliõpilaskondade Liidu juhatuse esimehe Joonas Pärensoni käest, mida saab kõrgharidus teha Eesti majanduskriisist väja toomiseks.  Välisteemad: kuidas suhtub Europarlament ettepanekusse pikendada helisalvestiste ja esinejate autorikaitset praeguselt 50 aastalt 95 aastani. Mis toimus aprilli algul Gruusias ja mida opositsioon võiks edasi teha? Rootsist räägime seekord pikemalt Pirate Bay kohtuprotsessist ja kohtuotsusest, mis on ajanud Rootsi tagajalgadele.  Piret Rist Viljandist tutvustab  Kultuuriakadeemia teatrikunsti erialal seitsmenda lennu tegemisi ja ka üht Tallinnas toimuvat värvikat etendust.